হলিউড অভিনেতার মৃত্যুতে রবিনসন কাণ্ডের ছায়া?

ওয়েব ডেস্ক: কলকাতার রবিনসন স্ট্রিট কাণ্ডের ছায়া হলিউড অভিনেতা জিন হ্যাকম্যানের মৃত্যুতে? (Zene Hackman) ভাগ্য যেন মাদারিকা খেল। কার ভাগ্যে কী লেখা থাকে তা আগে থেকে কেউ বুঝতে পারেন না। হলিউডের জনপ্রিয় অভিনেতা। একের পর এক ছবিতে দর্শকদের মন জিতে নেন। অস্কার মঞ্চে পুরস্কৃত হয়েছেন। সারি বিশ্বে অগণিত ভক্ত। হলিউডের (Hollywwod) আইকনিক সেই অভিনেতা জিন হ্যাকম্যান স্ত্রীর মৃতদেহের সঙ্গে এক সপ্তাহ কাটিয়েছিলেন। করুণ দশায়। তারপর হৃদরোগে মৃত্যু হয় তাঁর। স্ত্রী, পোষ্য সহ অভিনেতার রহস্যমৃত্যুতে আলোড়ন পড়ে। সেই ঘটনার তদন্তে এমনই তথ্য উঠে এল।

প্রাথমিকভাবে চাউর হয় যে জিন হ্যাকম্যানের স্ত্রীর রোগে ভুগে মৃত্যু হয়েছে। পুলিশ সূত্রে জানা গিয়েছে, কিন্তু সে ব্যাপারে কিছু জানতেন না হ্যাকম্যান। কারণ তিনি অ্যালঝাইমার্সের রোগী ছিলেন। তাঁর স্ত্রী হান্টাভাইরাসে আক্রান্ত ছিলেন। গত ২৬ ফেব্রুয়ারি নিউ মেক্সিকোতে অভিনেতা তাঁর স্ত্রী, ও পোষ্যর দেহ উদ্ধার হয়। অস্কারজয়ী এই অভিনেতার আকস্মিক মৃত্যুতে শোকের ছায়া নেমে আসে সর্বত্র।