খুন হলেন ‘দ্য লায়ন কিং’ খ্যাত অভিনেত্রী ইমানি দিয়া স্মিথ!

ওয়েব ডেস্ক : প্রয়াত ‘দ্য লায়ন কিং’ খ্যাত অভিনেত্রী ইমানি দিয়া স্মিথ (Imani Dia Smith)। মৃত্যুকালে তাঁর বয়স হয়েছিল ২৫। জানা যাচ্ছে, নিজের বাড়িতেই ক্ষতবিক্ষত অবস্থায় ওই অভিনেত্রীর (Actress) দেহ উদ্ধার হয় বলে খবর। ফলে এই মৃত্যু নিয়ে রহস্য দানা বেঁধেছে। ইতিমধ্যে এই ঘটনায় একজনকে গ্রেফতার করেছে পুলিশ (Police)।

সূত্রের খবর, নিউ জার্সির বাড়ি থেকে ওই অভিনেত্রীর ক্ষতবিক্ষত দেহ উদ্ধার হয়। এর পরেই তাঁকে উদ্ধার করে নিয়ে য়াওয়া হয়েছিল হাসপাতালে। কিন্তু শেষ রক্ষা হয়নি। অভিনেত্রীকে মৃত (Death) হিসাবে ঘোষণা করেন চিকিৎসকরা। এই ঘটনায় অভিনেত্রীকে খুনের অভিযোগ উঠেছে তাঁর প্রেমিকের বিরুদ্ধে। এই ঘটনায় ব্যাপক চাঞ্চল্য ছড়িয়েছে।

আরও খবর : ‘বারাণসী’ ছবির বাজেট বেড়ে ১৩০০ কোটি! প্রিয়াঙ্কার কত পারিশ্রমিক?

এই ঘটনায় অভিনেত্রীর প্রেমিক জর্ডান ডি জ্যাকসনকে গ্রেফতার করেছে পুলিশ। অভিযোগ, ইমানি দিয়া স্মিথ-কে ধারাল অস্ত্র দিয়ে কুপিয়ে খুন করা হয়েছে। তাঁর মৃত্যুর খবর সামনে এনেছেন অভিনেত্রীর পরিবার। ইতিমধ্যে এই ঘটনার তদন্ত শুরু করেছে পুলিশ। জানা গিয়েছে, অভিযুক্তের বিরুদ্ধে প্রথম-ডিগ্রিতে খুন, দ্বিতীয়-ডিগ্রিতে শিশুর কল্যাণকে বিপন্ন করা, তৃতীয়-ডিগ্রিতে বেআইনি উদ্দেশ্যে অস্ত্র রাখা এবং চতুর্থ-ডিগ্রি বেআইনি অস্ত্র রাখা নিয়ে অভিযোগ আনা হয়েছে।

ইমানির পরিবারের তরফে মেয়ের মৃত্যু নিয়ে বলা হয়েছে, ইমানি দিয়া স্মিথ-কে গত ২১ ডিসেম্বর হত্যা করা হয়েছে। অন্যদিকে এই হত্যাকাণ্ডে শোকের ছায়া নেমে এসেছে হলিউডে। অন্যদিকে প্রতিভাবান শিল্পীকে হারিয়ে শোকাচ্ছন্ন হয়ে পড়েছেন অনুরাগীরা।